
ДӘРІЛІК ПРЕПАРАТТЫҢ ЖАЛПЫ СИПАТТАМАСЫ

1. ДӘРІЛІК ПРЕПАРАТ АТАУЫ
[bookmark: _Hlk529454240][bookmark: _Hlk507586875]АСКОЦИН, шайнайтын таблеткалар 
[bookmark: 2175220285][bookmark: OCRUncertain022]2. САПАЛЫҚ ЖӘНЕ САНДЫҚ ҚҰРАМЫ
2.1 Жалпы сипаттамасы
[bookmark: 2175220286]Аскорбин қышқылы, натрий аскорбаты, мырыш тотығы
2.2 Сапалық және сандық құрамы 
Бір таблетканың құрамында
[bookmark: _Hlk74647984]белсенді заттар:  
аскорбин қышқылы                                                            100 мг, 
натрий аскорбаты                                                                450 мг 
(аскорбин қышқылына баламалы)                                     (400.00 мг), 
мырыш тотығы                                                                      18.67 мг
(мырышқа баламалы)                                                          (15.00 мг) 
қосымша заттар: маннитол, «күн батар түстес» сары (E 110)**, аспартам.
Қосымша заттардың толық тізімін 6.1 тармағынан қараңыз

3. ДӘРІЛІК ТҮРІ
Шайнайтын таблеткалар.
[bookmark: _Hlk75257885]Дөңгелек пішінді екі жақ беті дөңес біркелкі жайылған дақтары бар ашық-қызғылт сары түсті таблеткалар.  

4. КЛИНИКАЛЫҚ ДЕРЕКТЕРІ
4.1 Қолданылуы
[bookmark: _Hlk27560201][bookmark: _Hlk507586965]- цинга профилактикасы мен емдеуде
- С дәрумені гипо- және авитаминозында
- аскорбин қышқылына жоғары қажеттілік жағдайында.  
[bookmark: 2175220274]
4.2 Дозалау режимі және қолдану тәсілі
Дозалау режимі 
[bookmark: _Hlk27560443][bookmark: _Hlk507587042]Ересектерге күніне 1 рет 1 таблеткадан тағайындайды. Айқын авитаминозды және инфекциялық ауруларды емдегенде қысқа мерзім ішінде (5–7 тәулік бойы) күніне 2 рет 1 таблеткадан қабылдауға болады.  Емдеу мерзімі аурудың сипатына және ағымына байланысты. 
Қолдану тәсілі
АСКОЦИН препаратын тамақтан соң қабылдайды; таблетканы шайнап, судың аздаған мөлшерімен ішеді.  

4.3 Қолдануға болмайтын жағдайлар
· [bookmark: _Hlk74647939]әсер етуші затқа (заттарға) немесе 6.1 бөлімінде аталған қосымша заттардың кез келгеніне аса жоғары сезімталдық
· тромбофлебит, тромбозға бейімділік
· қант диабеті 
· фенилкетонуриясы бар адамдарға   
· несеп-тас ауруы, нефролитиаз, 
· гипероксалурия, оксалоз, 
· бүйрек жеткіліксіздігі (диализде жүрген пациенттер), 
· гемохроматоз, талассемия, сидеробластты анемия, 
· қан ұюының жоғарылауы, 
· глюкоза-6-фосфатдегидрогеназа тапшылығы, 
· тұқым қуалайтын фруктоза жақпаушлығы, 
· бүйрек жеткіліксіздігі, 
· үдемелі қатерлі аурулар
· балалар мен 18 жасқа дейінгі жасөспірімдер

4.4 Айрықша нұсқаулар және қолдану кезіндегі сақтандыру шаралары
[bookmark: _Hlk507587100][bookmark: _Hlk30602171]АСКОЦИН препаратын үлкен дозаларда қолданғанда бүйрек функциясын және артериялық қысымды, сондай-ақ ұйқы безі функциясын бақылау қажет.
Глюкоза-6-фосфатдегидро-геназа тапшылығы кезінде сақтықпен қолданылады, осы пациенттерде аскорбин қышқылымен артық дозаланғанда гемолиздік анемияға әкелуі мүмкін. 
Басқа препараттарды қабылдаған жағдайда дәрілік препараттарды қабылдаулар арасында 4 сағат үзіліс жасау керек. 
Бүйрек функциясының бұзылуларында сақтықпен қолдану қажет. 
Препарат әртүрлі зертханалық тестілердің нәтижелерін (қандағы глюкоза, билирубин мөлшерін, трансаминазалар, лактатдегидрогеназа белсенділігін) өзгертуі мүмкін.   Ұзақ емдеу кезінде глюкоза деңгейін бақылау қажет.
Аскорбин қышқылы темірдің сіңуін арттыратын болғандықтан, оны жоғары дозаларда қолдану гемохроматозы, талассемиясы, полицитемиясы, лейкемиясы және сидеробластты анемиясы бар пациенттерде қауіпті болуы мүмкін.  Организмде темір мөлшері көп пациенттерде аскорбин қышқылын өте аз дозаларда қолдану қажет. 
АСКОЦИН препаратын үдемелі обыр аурулары бар пациенттерге абайлап тағайындау қажет, өйткені оны қолдану процесс барысын жылдамдатуы мүмкін.
[bookmark: _Hlk74648126]Препарат құрамында орташа іш жүргізетін әсер тудыруы мүмкін маннитол бар, сонымен қатар күн батар түстес сары бояғышы (E110) бар, ол аллергиялық реакцияны туындатуы мүмкін.
Осы дәрілік препараттың құрамында әрбір 950 мг таблеткада 12 мг аспартам бар, ол 12 мг таблеткаға баламалы. Аспартам фенилаланиннің көзі болып табылады. Егер сізде фенилаланин жинақталатын фенилкетонурия (PKU), сирек генетикалық ауру байқалса, ол қауіпті болуы мүмкін, сондықтан организм оны дұрыс шығара алмайды.
Препараттың құрамында 1 мг-де 1 ммоль-ден аз (23 мг) натрий бар, яғни шын мәнінде натрий жоқ. Натрийдің келіп түсуін шектейтін диетада жүрген пациенттер ескеруі қажет.

4.5 Басқа дәрілік препараттармен өзара әрекеттесуі және өзара әрекеттесудің басқа түрлері
[bookmark: _Hlk146795730][bookmark: 2175220271]АСКОЦИН қандағы салицилаттардың, этинилэстрадиолдың, бензилпенициллиннің және тетрациклиндердің концентрациясын арттырады, қандағы пероральді контрацептивтердің концентрациясын төмендетеді. Кумарин туындыларының антикоагуляциялық әсерін азайтады. Ішекте темір препараттарының сіңуін жақсартады. Этил спиртінің жалпы клиренсін арттырады. Хинолонды қатардағы препараттар, кальций хлориді, салицилаттар, кортикостероидтар ұзақ қолданылғанда С дәруменінің қорын азайтады. Кортикостероидтар С дәруменінің және мырыштың деңгейін азайтады.
Аскорбин қышқылын және дефероксаминді бір мезгілде қолдану, әсіресе жүрек бұлшықетінде, темірдің тіндік уыттылығын арттырады, бұл қанайналым жүйесінің декомпенсациясына әкеп соғуы мүмкін. Оны дефероксамин инъекциясынан кейін 2 сағаттан соң ғана қабылдауға болады. 
Препараттың үлкен дозалары трициклді депрессанттардың тиімділігін азайтады.

4.6 Фертильділік, жүктілік және лактация.
Жүктілік кезінде С дәруменін жоғары дозаларда ұзақ уақыт қолдану шарана дамуына теріс ықпалын тигізуі мүмкін. Жүктілік кезеңінде қолдану ұсынылмайды. Аскорбин қышқылы емшек сүтіне енеді, сондықтан препаратты қабылдаған кезде бала емізуді тоқтату керек.  

[bookmark: _Hlk27560405]4.7 Көлік құралдарын және қауіптілігі зор механизмдерді басқару қабілетіне әсері 
Препараттың жүргізушілерге немесе күрделі техникамен жұмыс істейтін адамдарға теріс әсер ететініне қатысты нұсқаулар жоқ.  

[bookmark: 2175220282]4.8 Жағымсыз реакциялар
Препараттың жағымдылығы, әдетте жақсы. Жоғары дозаларда ұзақ қолданғанда келесі жағымсыз реакциялар болуы мүмкін: 
Асқорыту жолы тарапынан 
- жүректің айнуы, құсу, қыжыл, іш өту
ОЖЖ тарапынан: 
- орталық жүйке жүйесі қозғыштығының артуы, бас ауыру, ұйқысыздық
Несеп шығару жүйесі тарапынан
-конкременттердің түзілуі
Тері және оған жақын тіндер тарапынан
- аллергиялық реакциялар: терінің қышуы, бөртпе
Қантамыр жүйесі тарапынан: 
- қан денешіктері глюкоза-6-фосфатдегидрогеназасы жеткіліксіздігі бар науқастарда эритроциттердің гемолизін туындатуы мүмкін  
Күмәнді жағымсыз реакциялар туралы хабарлау   
Дәрілік препараттың «пайда-қауіп» арақатынасын үздіксіз мониторингтеуді қамтамасыз ету мақсатында дәрілік препаратты тіркеуден кейін күмән тудыратын жағымсыз реакциялар туралы хабарлау маңызды.  Медициналық қызметкерлерге ҚР жағымсыз реакциялар туралы ұлттық хабарландыру жүйесі арқылы дәрілік препараттың кез келген күмәнді жағымсыз реакциялары туралы мәлімдеуге кеңес беріледі. 
Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК
http://www.ndda.kz

4.9 Артық дозалану
Симптомдары:   жүректің айнуы, құсу, ішектің түйілуі, диарея, болуы ықтимал аллергиялық реакциялар, бүйрек функциясының бұзылуы, артериялық қысымның жоғарылауы, орталық жүйке жүйесі қозғыштығының артуы, ұйқының бұзылуы.
Емі: симптоматикалық ем.

5. ФАРМАКОЛОГИЯЛЫҚ ҚАСИЕТТЕРІ
5.1. Фармакодинамикалық қасиеттері
[bookmark: _Hlk84430514][bookmark: _Hlk84430499]Фармакотерапиялық тобы: Дәрумендер. Аскорбин қышқылы (С дәрумені), біріктірілімдерін қоса.   Аскорбин қышқылы (С дәрумені), біріктірілімдер.  
АТХ коды A11GB
Әсер ету механизмі
Аскорбин қышқылы (С дәрумені) антиоксиданттық, метаболизмдік және тотығу-тотықсыздану процестерін реттейтін дәрі ретінде организмнің бейімделу мүмкіндігін арттырады, оның инфекцияларға қарсылығын күшейтеді. Тотығу-тотықсыздану процестерін реттеуге, көмірсулардың, амин қышқылдарының, пигменттердің және холестериннің алмасуына, стероидтық гормондардың, катехоламиндердің синтезіне, қанның ұю процесіне қатысады. Коллаген синтезін күшейтеді, регенерация процесін стимуляциялайды, капиллярлардың өткізгіштігін тұрақтандырады. Бауырда тыныс алу ферменттерінің белсенділенуі есебінен, оның уытсыздандыратын және ақуыз түзетін функциясын күшейтеді, коллагеннің және протромбиннің синтезін арттырады. Өттің бөлініп шығуын жақсартады, ұйқыбездің сыртқы секрециялық функциясын қалпына келтіреді. Гистаминнің босап шығуын тежейді және деградациясын жылдамдатады, простагландиндердің және қабыну мен анафилаксияның басқа да медиаторларының түзілуін тежейді. Иммунологиялық реакцияларды реттейді (антидене, комплементтің С3-компоненті, интерферон синтезін белсенді етеді), фагоцитозға әсер етеді, организмнің инфекцияларға қарсылығын арттырады. Қабынуға қарсы әсері бар. 
Фармакодинамикалық әсерлері
Аскорбин қышқылына тәуліктік қажеттілік ересектерде 70–100 мг, жүкті әйелдерде және бала емізу кезеңінде 100–120 мг, балаларда жасына байланысты 30–70 мг құрайды.   
Мырыш биологиялық жарғақшалардың, жасушалық рецепторлардың, протеиндердің құрылымдық компоненті болып табылады, 200-ден астам энзимдік жүйе құрамына кіреді. Иммундық және антиоксиданттық қорғаныш реакцияларына, қан түзуге, амин қышқылдарының синтезіне, генетикалық ақпараттың сақталуы мен берілуіне қатысады. Ретинолды тасымалдайтын ақуыздың болашақ компоненті бола отырып, мырыш А дәруменімен және С дәруменімен бірге иммун тапшылығының туындауына кедергі жасайды, антидене синтезін стимуляциялайды және вирусқа қарсы әсерін жүзеге асырады. Ол эритроциттердің және қанның басқа да пішінді элементтерінің түзілуі үшін қажет. Мырыш май алмасуды тұрақтандырады, эндокриндік бездердің, соның ішінде инсулиннің, өсу гормонының, кортикотропиннің және соматотропиннің қалыпты функциясын қамтамасыз етеді. Жыныстық және ұрпақ өрбіту функциясын демейді – Е дәруменінің метаболизмі үшін қажет, ол жыныстық гормондардың ізашары болып табылады және тестостерон өндіруге қатысады; мырыш қуықасты безінің қалыпты қызмет атқаруы үшін де маңызды. Мырыштың тәуліктік қажеттілігі 15 мг 
құрайды.
5.2 Фармакокинетикалық қасиеттері
[bookmark: _Hlk507587652]Аскорбин қышқылы жіңішке ішекте белсенді түрде сіңеді. Ішке қабылдағаннан кейін 4 сағаттан соң плазмада ең жоғарғы концентрацияға жетеді. Организмдегі қор деңгейі шамамен 1,5 г құрайды. 25%-ға жуығы плазма протеиндерімен байланысады. Биотрансформацияға бауырда дезоксиаскорбинге, одан әрі қымыздық-сірке және дикетогулон қышқылдарына ұшырайды. Метаболизденбеген  аскорбат және метаболиттер бүйрек, ішек арқылы, сондай-ақ термен және емшек сүтімен бірге шығарылады. С дәруменінің сіңуі  асқазан-ішек жолының ауруларында (гастритте, ойық жарада, іш қатқанда, іш өткенде, ішек құрттары инвазиясында, лямблиозда), жаңа піскен жеміс және көкөніс шырындарын, сілтілік сусындарды ішкенде бұзылуы мүмкін. Препараттың плазмадағы концентрациясы 1,4 мг/100 мл-ден астамға артқанда оның шығарылуы артады. Препараттың сіңуі жаңа піскен жемістердің және көкөністердің шырындарын, сілтілік сусындарды ішкенде азаяды. Темекі тарту және этил спиртін шамадан тыс ішу аскорбин қышқылының ыдырауын жылдамдатып, оның организмдегі қорын күрт азайтады.
Мырыш ішектен сіңіп, тіндерге таралады және бірқатар ферменттер мен биологиялық тұрғыдан белсенді заттардың құрамына кіреді. Организмнен шығарылған мырыштың 90%-ы нәжіспен бірге, 2–10%-ы несеппен бірге шығады. Кальций және кальцийге бай препараттар мырыштың  сіңуін 50%-ға дерлік төмендетуге қабілетті, ал кофеин мен алкоголь оның организмнен шығарылуын күшейтеді.

5.3. Клиникаға дейінгі қауіпсіздік деректері
Фармакологиялық қауіпсіздігін, көп рет енгізу кезіндегі уыттылығын, геноуыттылығын, канцерогендік әлеуетін және репродукциялық және онтогенездік уыттылығын стандарттық зерттеу нәтижелері бойынша алынған клиникаға дейінгі деректерде адам үшін ерекше зияны анықталған жоқ.  

6 ФАРМАЦЕВТИКАЛЫҚ ҚАСИЕТТЕРІ 
6.1. Қосымша заттардың тізімі.
Маннитол
Повидон (PVP K 30)
Кроссповидон
«Күн батар түстес» сары (E 110)**
Этилцеллюлоза
Аспартам
Магний стеараты
Апельсин хош иістендіргіші 
** - құрамы:  «күн батар түстес» сары, алюминий гидроксиді, алюминий хлориді

6.2. Үйлесімсіздігі.
Қатысты емес. 
6.3 Жарамдылық мерзімі
3 жыл 
Жарамдылық мерзімі өткеннен кейін қолдануға болмайды.

6.4 Сақтау кезіндегі айрықша сақтандыру шаралары
[bookmark: _Hlk507587759]Түпнұсқалық қаптамасында 25ºС-ден аспайтын температурада сақтау керек.
Балалардың қолы жетпейтін жерде сақтау керек. 

6.5 Шығарылу түрі және қаптамасы
10 таблеткадан алюминий фольгадан жасалған пішінді ұяшықсыз қаптамаға салынады.    
1, 3 немесе 10 пішінді ұяшықсыз қаптамадан медициналық қолдану жөніндегі қазақ және орыс тілдеріндегі нұсқаулықпен бірге картон қорапшаға салынады.  

6.6 Пайдаланылған дәрілік препаратты немесе дәрілік препаратты қолданудан немесе онымен жұмыс істеуден кейін алынған қалдықтарды жою кезіндегі айрықша сақтану шаралары.
Қатысты емес.

6.7 Дәріханалардан босатылу шарттары
Рецептісіз

7. ТІРКЕУ КУӘЛІГІНІҢ ҰСТАУШЫСЫ
Кусум Хелткер Пвт. Лтд., 
Д-158A, Окхла Индастриал Ареа, Фаза-I, Нью-Дели 110020, Үндістан
Тел: +91-11-41005147
факс: +91-11-40527575
Электронды пошта: info@kusum.com 

7.1. ТІРКЕУ КУӘЛІГІ ҰСТАУШЫСЫНЫҢ ӨКІЛІ
Тұтынушылардың шағымдарын мына мекенжайға жіберу керек:
[bookmark: _Hlk34136637][bookmark: _Hlk43911399]«Дәрі-Фарм (Қазақстан)» ЖШС, Алматы қ., Қажымұқан көш., 22/5, «Хан-Тәңірі» БО, Қазақстан
Тел/факс: 8(727) 295-26-50 
Электронды пошта: phv@kusum.kz

8. ТІРКЕУ КУӘЛІГІНІҢ НӨМІРІ
ҚР-ДЗ-5№020208

9. БАСТАПҚЫ ТІРКЕЛГЕН   (ТІРКЕУ, ҚАЙТА ТІРКЕУ  РАСТАЛҒАН) КҮН   
Бірінші тіркеу күні: 11 қараша 2013
Қайта тіркеу күні: 12 қаңтар 2024

10. МӘТІН ҚАЙТА ҚАРАЛҒАН КҮН
Дәрілік препараттың жалпы сипаттамасын ресми сайттан қарауға болады http://www.ndda.kz 

